Ba' Pariz omp bet 'pad dek vloaz hag e oamp aet skuizh gant ar vuhez du-se. Tri bloaz warn-ugent zo omp deut en-dro hag ar stal-mañ 'meump prenet hag un all 'ba Kemper, gwerzhet eo bet homañ 'baoe . Digoret oa bet ar stal-mañ gant Louis Lucas, hennezh oa bet ur "champion" brudet, ha d'ar  mare-se teue tud deus pell da besketañ ha da lojañ 'ba'n otel… Ober a rae GWIALENNOU-PESKETA e-un'. Me zo bet ganet e feurm vihan "ar yeun" 'ba Tregourez ha pa oan bihan, ma zad a zeske deomp tap' AN DLUZED 'ba'r wazh gant hon daouarn. Me 'gav din eo 'blam da se 'neus bet plijet ar pesketa hag an natur din.